Δήμος Λαυρεωτικής

Ο Δήμος Λαυρεωτικής είναι δήμος της Περιφέρειας Αττικής ο οποίος συστάθηκε με το Πρόγραμμα Καλλικράτης και προήλθε από τη συνένωση των προϋπαρχόντων δήμων Κερατέας, Λαυρεωτικής και της κοινότητας Αγίου Κωνσταντίνου. Η έκταση του νέου Δήμου είναι 176.87 τ.χλμ και ο πληθυσμός του 25.199 κάτοικοι, σύμφωνα με την Απογραφή του 2021. Έδρα του δήμου είναι το Λαύριο. Το έμβλημα του Δήμου Λαυρεωτικής είναι "μεταλλευτική κάμινος εκπέμπουσα καπνόν" σύμφωνα με το Β.Δ. της 22 Νοεμβρίου 1891 (ΦΕΚ 333) "Περί μετονομασίας του Δήμου Σουνιέων εις Δήμον Λαυρεωτικής και καθορισμού του εμβλήματος της σφραγίδος αυτού".Ε.Σκιαδάς: Ιστορικό διάγραμμα των Δήμων της Ελλάδος 1833-1912 (Αθήνα 1994) σελ.103.   Για περισσότερες πληροφορίες σχετικά με τη Λαυρεωτική, βλέπε στο αντίστοιχο λήμμα.

Διαίρεση
ΕνότηταΚοινότητεςΠληθ.ΟικισμοίΛαυρεωτικήςΛαυρεωτικής10.612Λαύριο, Άνω Θορικό, Θορικό, Κάτω Ποσειδωνία, Κάτω Σούνιο, ΛεγρενάΚερατέαςΚερατέας13.246 Κερατέα, Αγία Μαρίνα Μικρολίμανου, Αγίασμα, Άγιος Γεώργιος Θορικού, Άγιος Γεώργιος Κερατέας, Άνω Δασκαλειό (τ. οι Μπουζαλάδες), Αρί, Αυρόκαστρο, Βένιο Δασκαλειού, Βίντζι Δασκαλειού, Δασκαλειό, Δημολάκι, Διόνυσος, Διψέλιζα, Ελαιοχώρι, Ελιές Δασκαλειού (τ. η Παραλία Δασκαλειού), Ζαπάνι, Ζάστανο, Κακή Θάλασσα (τ. Παραλία Κακής Θαλάσσης), Βρωμοπούσι-Καλοπήγαδο, Κόντρα Βιλαρά, Μαλιακούκι, Μαλιαστέκα, Μανούτσο, Μαρίστρα, Μαρκάτι, Μεγάλα Πεύκα, Μεγάλη Αυλή, Μητροπήσι, Μικρολίμανο, Μονή Κακιάς Θάλασσας, Μύλος, Μυρτέζα, Ντάρδεζα, Παλιοκαμάριζα, Πανόραμα Μικρολίμανου, Πεύκα, Περιγιάλι, Πλάκα, Πόρτο Εννιά, Πρισιλίμες, Ριμπάρι, Ρουμουντί, Ρουντζέρι Λεμπρού, Σάκκα, Σκάλεζα Μητραντώνη, Σπηλιαζέζα, Συντερίνα, Συρί, Τζαρδαβίλα Μόκριζας, Τζονίμα, Τογάνι Λάκιζας, Τρεχαντιέρα, Τριανταφυλλιά, Φάνωσι, Φέριζα, Χάρακας, Χάρβαλο Αγίου ΚωνσταντίνουΑγίου Κωνσταντίνου687 Άγιος Κωνσταντίνος, Εσπερίδες

Ιστορική εξέλιξη του Δήμου
Δήμος Λαυρίου
Ο Δήμος Λαυρίου συστάθηκε την 1-10-1835 (ΦΕΚ Α΄17/1835) και καταλάμβανε περίπου τον χώρο που καλύπτουν οι σημερινοί δήμοι Λαυρεωτικής και Σαρωνικού. Περιλάμβανε τους οικισμούς Κερατέα, Κουβαράς, Καλύβια, Όλυμπος, Ανάβυσσος, Εργαστήρια, και Θορικός. Ο δήμος ήταν Γ΄ τάξης και είχε πληθυσμό 1.238 κατοίκους. Έδρα του δήμου ορίστηκε η Κερατέα η οποία είχε τότε πληθυσμό 474 κατοίκους. Ο Δήμος Λαυρίου διατηρήθηκε μέχρι το 1890 οπότε διασπάστηκε σε δύο νέους δήμους, τον δήμο Σουνιέων και τον δήμο Θορικίων.Πέτρος Φιλίππου-Αγγέλου, Σχηματισμός – σύσταση και εξέλιξη των δήμων και των κοινοτήτων των Μεσογείων και της Λαυρεωτικής

Δήμος Λαυρεωτικής 1890-2010
Ο Δήμος Λαυρεωτικής συστάθηκε το 1890 αρχικά με την ονομασία Δήμος Σουνιέων και προήλθε από την διαίρεση του παλαιότερου δήμου Λαυρίου.. Ένα χρόνο μετά, το 1891 μετονομάστηκε σε δήμο Λαυρεωτικής. Διατηρήθηκε ως ένας εκ των τριών δήμων του νομού Αττικής και μετά την διοικητική διαίρεση του 1912 (οι άλλοι δύο δήμοι ήταν ο δήμος Αθηναίων και ο δήμος Πειραιώς). Παρέμεινε σχεδόν αμετάβλητος μέχρι το 1948 οπότε αποσπάστηκε ο οικισμός Καμάριζα ο οποίος συγκρότησε την κοινότητα Καμάριζας, μετέπειτα κοινότητα Αγίου Κωνσταντίνου.Διοικητικές μεταβολές ΟΤΑ, Δήμος Λαυρεωτικής Με την εφαρμογή του σχεδίου Καποδίστριας το 1997 παρέμεινε αμετάβλητος. Την περίοδο αυτή περιλάμβανε τους οικισμούς Λαύριο, Άνω Θορικό, Θορικό, Κάτω Ποσειδωνία, Κάτω Σούνιο, Λεγρενά. Η έκτασή του ήταν 41,3 τ.χλμ. και ο πληθυσμός του 10.612 κάτοικοι  σύμφωνα με την απογραφή του 2001.. Με την εφαρμογή του σχεδίου Καλλικράτης το 2011, συνενώθηκαν σ΄αυτόν ο δήμος Κερατέας και η κοινότητα του Αγίου Κωνσταντίνου σχηματίζοντας τον νέο δήμο Λαυρεωτικής.

Δήμαρχοι
Κατά το παρελθόν διετέλεσαν δήμαρχοι του δήμου Λαυρεωτικής οι:
Ευστάθιος Βογιατζής, έμπορος, διετέλεσε δήμαρχος τις περιόδους 1924-24 και 1929-34
Αναστάσιος Γλαντζής, έμπορος, διετέλεσε δήμαρχος τις περιόδους 1940-41, 1943 και 1946-49
Κωνσταντίνος Κονοφάγος, μεταλλουργός και χημικός μηχανικός, καθηγητής και πρύτανης του Εθνικού Μετσοβίου Πολυτεχνείου, ποιητής, συγγραφέας, δήμαρχος Λαυρίου το 1946
Φωκίων Νέγρης, μεταλλειολόγος, πολιτικός και πρόεδρος της Ακαδημίας Αθηνών
 Δήμαρχοι  
1967-197? Ιωάννης Κ. Καλαντζόπουλος (διορισμένος από τη χούντα, 1967-1974), με αναπληρωτή τον Ηρακλή Ν. ΤσώνοΕπιθεώρησις Τοπικής Αυτοδιοικήσεως, τεύχος ΙΒ΄, Δεκέμβριος 1967, σελ. 1121.''
1975-1994 Κωνσταντίνος Πόγκας
1995-2002 Σταύρος Παπασταυρόπουλος
2003-2010 Δημήτριος Λουκάς
2011-2014 Κωνσταντίνος Λεβαντής
2014-σήμερα   Δημήτριος Λουκάς. Επανεξελέγη το 2019 και το 2023 με 65,90%.

Πηγή: ΕΕΤΑΑ

 Δήμος 

Ο δήμος Λαυρεωτικής δημιουργήθηκε το 2011 κατά την μεταρρύθμιση της τοπικής αυτοδιοίκησης με τη συγχώνευση τριών προϋπαρχόντων δήμων, οι οποίοι μετατράπηκαν στις ακόλουθες κοινότητες:

 Άγιος Κωνσταντίνος
 Κερατέα
 Λαυρεωτική

Ο δήμος έχει έκταση 175.798 τ.χλμ. και η δημοτική κοινότητα 35.484 τ.χλμ.

 Οικισμοί 
Οι οικισμοί εντός της Λαυρεωτικής είναι οι εξής (με πληθυσμό κατά την απογραφή του 2021):

 Λαύριο (7.525) 
 Άγιος Ιωάννης Ρώσσος (625) 
 Λεγρενά (345) 
 Κάτω Ποσειδωνία
 Άγιος Γεράσιμος (290) 
 Θορικός (262) 
 Άνω Θορικός (239) 
 Πάνορμος (235) 
 Κάτω Σούνιο
 Αγριλέζα (24)

Παραπομπές

Πηγές
Πρόγραμμα Καλλικράτης - ΦΕΚ Α87 της 07/06/2010
 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010
Υπουργείο Εσωτερικών, σχέδιο Καλλικράτης

Εξωτερικοί σύνδεσμοι
Δήμος Λαυρεωτικής


Λαυρεωτικη